Valur tryggði sér í gærkvöld Íslandsmeistaratitilinn í körfubolta karla eftir sigur á Tindastóli í oddaleik úrslitaeinvígisins. Það er skammt stórra högga á milli hjá Valsmönnum því næsta úrslitaeinvígi hefst í kvöld.
Tindastóll byrjaði leikinn betur og var með átta stiga forystu eftir fyrsta leikhluta. Valsmenn léku betur í öðrum leikhluta og þeir komust í fyrsta inn yfir í leiknum í stöðunni 32-30. Í hálfleik var staðan hnífjöfn, 36-36. Taugatrekkingurinn var mikill í seinni hálfleik og það sást á báðum liðum. Fyrir lokafjórðunginn munaði einu stigi, 50-49, en Valur kláraði svo einvígið með frábærum endasprett og vann með þrettán stiga mun, 73-60. Þetta er fyrsti Íslandsmeistaratitill Valsmanna í 39 ár eða frá árinu 1983.
sagði Helgi Rafn Viggósson, leikmaður Tindastóls, en áður var rætt við nýkrýndan Íslandsmeistara Kristófer Acox. Valsarar þurfa ekki að bíða lengi eftir næsta úrslitaeinvígi því það hefst strax í kvöld. Valur og ÍBV hefja þá einvígið um Íslandsmeistaratitil karla í handbolta og fer fyrsti leikurinn fram á Hlíðarenda klukkan hálf átta. Líkt og í körfunni þarf að vinna þrjá leiki til að tryggja Íslandsmeistaratitilinn. Annað kvöld er svo komið að einvígi Vals og Fram um Íslandsmeistaratitil kvenna í handbolta og því ljóst að stuðningsmenn Vals hafa í nógu að snúast þessa dagana.
Valur vann í gærkvöld sinn fyrsta Íslandsmeistaratitil í körfubolta karla í 39 ár eftir sigur á Tindastóli í fimmta leik úrslitaeinvígisins. 